उपनगरीय समिति की बैठक 10 मार्च को कालीबाड़ी में
उपनगरीयजन कल्याण समन्वय समिति के बैनर तले समिति के अध्यक्ष चंद्रपाल मेहता की अध्यक्षता में न्यू शिमला वार्ड में हुई। बैठक में समन्वय समिति के सचिव गोविंद चतरांटा ने अवगत कराया कि 2 मार्च को विधानसभा सत्र के दौरान उपनगरीय जन कल्याण समन्वय समिति का एक प्रतिनिधिमंडल प्रदेश के मुख्यमंत्री तथा शहरी विकास मंत्री से मिला। भवन नियमितिकरण के मुद्दे पर मर्ज्ड एरिया की स्थिति बारे में अवगत करवाया। इस संबंध में मुख्यमंत्री ने माना कि रिटेंशन पाॅलिसी के तहत मर्ज्ड एरिया, साडा प्लानिंग क्षेत्र की स्थिति को स्पष्ट नहीं किया है तथा भवनों को नियमित करवाने के लिए ‘एकमुश्त राहत’ ‘जैसा है-जहां है’ की मंशा के तहत प्रावधान नहीं किया गया है। इसी के अनुरूप रविवार को बैठक में निर्णय लिया गया कि कोई भी भवन मालिक तब तक नक्शे जमा नहीं कराएंगे जब तक कि इस बारे स्पष्ट अधिसूचना जारी की जाएगी। साथ ही यह भी मांग की गई कि नक्शे जमा करने संबंधी सरकार द्वारा तय की गई 31 मार्च की तिथि को आगे बढ़ाया जाए।
गोविंद चतरांटा ने बताया कि 10 मार्च को कालीबाड़ी हाॅल में प्रातः 11 बजे एक अधिवेशन आयोजित किया जाएगा। इसमें मुख्यमंत्री तथा शहरी विकास मंत्री से मिले प्रतिनिधिमंडल को मिले आश्वासन की समीक्षा की जाएगी।
bho_Deva hin_Deva hin_Deva